Blaze7451/Wiki-th-20250601 huggingface dataset:
เลียดก๊ก

เลี่ยกั๋ว ตามสำเนียงมาตรฐาน หรือ เลียดก๊ก ตามสำเนียงฮกเกี้ยน (p=Lièguó; "รัฐต่าง ๆ") หรือชื่อเต็มตามสำเนียงมาตรฐานว่า ตงโจวเลี่ยกั๋วจื้อ (p=Dōngzhōu Lièguó Zhì; "บันทึกเรื่องรัฐต่าง ๆ สมัยโจวตะวันออก") เป็นนวนิยายจีนซึ่งเฝิง เมิ่งหลง (馮夢龍) ประพันธ์ขึ้นในช่วงปลายยุคราชวงศ์หมิง มีเนื้อหาเริ่มด้วยราชวงศ์โจวตะวันตกถึงแก่ความพินาศ ราชวงศ์โจวตะวันออกขึ้นแทนที่ แต่บ้านเมืองระส่ำระสายจนแตกแยกออกเป็นรัฐน้อยใหญ่ต่าง ๆ ในยุควสันตสารทและยุครณรัฐ ไปจบที่จิ๋นซีฮ่องเต้รวมแผ่นดินเป็นผลสำเร็จ
หนังสือเรื่องนี้ถือเป็นหนึ่งในนิยายอิงประวัติศาสตร์จีนโบราณที่มีชื่อเสียงมากที่สุด เนื้อหาอ้างอิงจากเอกสารจีนดั้งเดิมจำนวนมาก เช่น จั่วจ้วน ของจั่ว ชิวหมิง ฉื่อจี้ ของซือหม่า เชียน และตำราศักดิ์สิทธิ์โบราณบางเล่ม เช่น หลี่จี้ และ ชือจิง

**งานแปล**
หนังสือเล่มนี้ได้รับการแปลไปเป็นภาษาต่างประเทศถึงหลายภาษา ซึ่งรวมไปถึงภาษาเกาหลี ไทย และเวียดนาม โดยฉบับภาษาเกาหลีแปลเสร็จใน พ.ศ. 2546 ส่วนฉบับภาษาเวียดนาม Nguyễn Đỗ Mục แปลเสร็จใน พ.ศ. 2476

**ฉบับแปลไทย**
พระบาทสมเด็จพระพุทธเลิศหล้านภาลัยรับสั่งให้แปล เลียดก๊ก เป็นภาษาไทยเมื่อ พ.ศ. 2362 วันที่รับสั่งและรายชื่อคณะผู้แปลมีจารึกไว้ในบานแพนกสมุดไทยดังนี้
"ศุภมัสดุ จุลศักราชพันร้อยแปดสิบ ปีเถาะ เอกศก อาษาฒมาส ศุกลปักษ์ อัฐมีดิถี คุรุวาระ พระบาทสมเด็จบรมบพิตรพระเจ้าอยู่หัวเสด็จออกพระที่นั่งจักรพรรดิพิมาน มีพระราชโองการดำรัสสั่งให้จัดข้าทูลละอองแปลเลียดก๊กพงศาวดารจีนนี้เป็นคำไทยไว้สำหรับแผ่นดิน
"ข้าพระพุทธเจ้า กรมหมื่นนเรศร์โยธี หนึ่ง เจ้าพระยายมราช หนึ่ง เจ้าพระยาวงศาสุรศักดิ์ หนึ่ง พระยาโชดึก หนึ่ง ขุนท่องสือ หนึ่ง จมื่นไวยวรนาถ หนึ่ง เล่ห์อาวุธ หนึ่ง จ่าเรศ หนึ่ง หลวงลิขิตปรีชา หนึ่ง หลวงญาณปรีชา หนึ่ง ขุนมหาสิทธิโวหาร หนึ่ง
"ห้องสินแลในเลียดก๊กนั้นว่าด้วยองค์พระเจ้าบู๊อ๋องครองเมืองทั้งปวงคิดทำศึกกัน ข้าพเจ้า หลวงลิขิตปรีชา เจ้ากรมอาลักษณ์ ชำระขึ้นทูลเกล้าฯ ถวาย"
วิธีแปลนั้นเป็นอย่างเดียวกับเรื่อง สามก๊ก ดังที่สมเด็จพระเจ้าบรมวงศ์เธอ กรมพระยาดำรงราชานุภาพ ว่า
"ลักษณะการแปลหนังสือจีนเป็นภาษาไทยแต่โบราณ (หรือแม้จนชั้นหลังมา) อยู่ข้างลำบาก ด้วยผู้รู้หนังสือจีนไม่มีใครชำนาญภาษาไทย ผู้ชำนาญภาษาไทยก็ไม่มีใครรู้หนังสือจีน การแปลจึงต้องมีพนักงานเป็นสองฝ่ายช่วยกันทำ ฝ่ายผู้ชำนาญหนังสือจีนแปลความออกให้เสมียนจดลง แล้วผู้ชำนาญภาษาไทยเอาความนั้นเรียบเรียงแต่งเป็นภาษาไทยให้ถ้อยคำแลสำนวนความเรียบร้อยอีกชั้นหนึ่ง ...  แต่สำนวนแปลคงจะไม่สู้ตรงกับสำนวนที่แต่งไว้ในภาษาจีนแต่เดิม เพราะผู้แปลมิได้รู้สันทัดทั้งภาษาจีนแลภาษาไทยรวมอยู่ในคนเดียวเหมือนเช่นแปลหนังสือฝรั่งกันทุกวันนี้"

**อ้างอิง**

**แหล่งข้อมูลอื่น**
  เลียดก๊ก (ห้องสมุดดิจิทัลวชิรญาณ)
หมวดหมู่:วรรณกรรมในคริสต์ศตวรรษที่ 16
หมวดหมู่:วรรณกรรมจีน
แม่แบบ:เหตุการณ์ปัจจุบัน/2557 กันยายน 1

* คณะกรรมการกระจายเสียง กิจการโทรทัศน์ มีมติให้ช่อง 3 อนาล็อก ยุติการออกอากาศตั้งแต่วันที่ 2 กันยายน 2557 เป็นต้นไป ( เนชั่น)
}
สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)

สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) หรือ สพพ. (Neighbouring Countries Economic Development Cooperation Agency (Public Organization)) เป็นองค์การมหาชนภายใต้การกำกับดูแลของกระทรวงการคลัง 

**ประวัติ**
สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) จัดตั้งขึ้นใหม่ตาม “พระราชกฤษฎีกาจัดตั้งสำนักงานความร่วมมือพัฒนาเศรษฐกิจกับประเทศเพื่อนบ้าน  (องค์การมหาชน) พ.ศ. 2548”  ซึ่งประกาศในราชกิจจานุเบกษา เมื่อวันที่ 16 พฤษภาคม พ.ศ. 2548 เพื่อการให้ความช่วยเหลือประเทศเพื่อนบ้านและประเทศอื่นๆ ทั้งด้านการเงินและวิชาการ รวมถึงการให้ความร่วมมือพัฒนาเศรษฐกิจกับประเทศเพื่อนบ้าน การศึกษาและจัดทำข้อเสนอแนะนโยบายตลอดจนมาตรการต่าง ๆ ในการให้ความร่วมมือฯ ตลอดจนการประสานการใช้อำนาจหน้าที่หน่วยงานต่าง ๆ เพื่อบูรณาการความร่วมมือฯ

**โครงสร้าง**
สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) ประกอบด้วยโครงสร้าง ดังนี้- สำนักบริหารโครงการ 1- สำนักบริหารเงินทุน- สำนักส่งเสริมประสิทธิภาพและสื่อสารองค์กร- ฝ่ายกฎหมาย- สำนักนโยบายและแผน- สำนักบริหารโครงการ 2- สำนักอำนวยการ- ฝ่ายวิศวกรรม

**ภารกิจหน้าที่**
สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) (สพพ.) เป็นหน่วยงานให้ความร่วมมือและการช่วยเหลือทางการเงินและทางวิชาการในการพัฒนาเศรษฐกิจและสังคมกับประเทศเพื่อนบ้าน 

**โครงการสนับสนุน**
ตัวอย่างโครงการที่ได้รับการสนับสนุนจากสำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) ในประเทศเพื่อนบ้าน เช่น

**กัมพูชา**
 โครงการปรับปรุงและลาดยางผิวจราจรเส้นทางสายเกาะกง-สะแรอัมเปิล (R48) พ.ศ. 2550- โครงการพัฒนาถนนสาย 67 (อันลองเวง-เสียมราฐ) กัมพูชา พ.ศ. 2552- โครงการพัฒนาจุดผ่านแดนถาวรสตึงบทและถนนเชื่อมโยงไปยังถนนหมายเลข 5 ราชอาณาจักรกัมพูชา (โครงการสตึงบท)

**ลาว**
 โครงการปรับปรุงถนนหมายเลข 3 (R3) สปป.ลาว- โครงการปรับปรุงสนามบินวัดไต สปป.ลาว- โครงการก่อสร้างทางรถไฟหนองคาย-ท่านาแล้ง สปป.ลาว- โครงการปรับปรุงสนามบินปากเซ สปป.ลาว- โครงการก่อสร้างทางรถไฟสายท่านาแล้ง-เวียงจันทน์ ระยะที่ 2 ส่วนที่ 2- โครงการก่อสร้างสายส่ง 115 เควี และสถานีไฟฟ้า ช่วงน้ำทง-ห้วยทราย สปป.ลาว

**พม่า**
 โครงการเชื่อมโยงเส้นทางไทย-พม่า จากเมียวดี-เชิงเขาตะนาวศรี สหภาพพม่า- โครงการก่อสร้างถนนจากด่านเจดีย์สามองค์พญาตองซู–ทันพยูไซยัด (ช่วงท้ายหมู่บ้านพญาตองซู-บ้านช่องสง) และอาคารด่านชายแดน สาธารณรัฐแห่งสหภาพเมียนมาร์- โครงการปรับปรุงระบบไฟฟ้าในเมืองย่างกุ้ง (เขต North Okkalapa และเขต North Dagon) เมียนมา- โครงการปรับปรุงถนนสองช่องทางเชื่อมพื้นที่เขตเศรษฐกิจพิเศษทวายสู่ชายแดนไทย-เมียนมา สาธารณรัฐแห่งสหภาพเมียนมา

**เวียดนาม**
 โครงการปรับปรุงโรงพยาบาลสตรี จังหวัด Thanh Hoa สาธารณรัฐนิยมเวียดนาม

**อ้างอิง**

**ดูเพิ่ม**
หมวดหมู่:กระทรวงการคลัง (ประเทศไทย)
ความร่วมมือพัฒนาเศรษฐกิจกับประเทศเพื่อนบ้าน
หมวดหมู่:องค์การที่ก่อตั้งในปี พ.ศ. 2548
หมวดหมู่:หน่วยงานของรัฐบาลไทยในเขตจตุจักร
หมวดหมู่:หน่วยงานพัฒนาระหว่างประเทศ
การลงประชามติเอกราชสกอตแลนด์ พ.ศ. 2557

มีการลงประชามติว่าประเทศสกอตแลนด์ควรเป็นประเทศเอกราชหรือไม่ในวันที่ 18 กันยายน 2557 
หลังความตกลงระหว่างรัฐบาลสกอตแลนด์และสหราชอาณาจักร มีการเสนอร่างพระราชบัญญัติการลงประชามติเอกราชสกอตแลนด์ซึ่งกำหนดการจัดการลงประชามตินี้ในวันที่ 21 มีนาคม 2556 ผ่านรัฐสภาสกอตแลนด์เมื่อวันที่ 14 พฤศจิกายน 2556 และได้รับพระบรมราชานุญาตในวันที่ 17 ธันวาคม 2556
คำถามลงประชามติที่คณะกรรมการการเลือกตั้งแนะนำจะเป็น "สกอตแลนด์ควรเป็นประเทศเอกราชหรือไม่" ผู้ออกเสียงลงคะแนนตอบได้เพียงใช่หรือไม่ ผู้อยู่อาศัยทุกคนในสกอตแลนด์ที่มีอายุเกิน 16 ปีสามารถออกเสียงลงมติได้โดยมีข้อยกเว้นบางประการ รวมมีกว่า 4 ล้านคน ข้อเสนอเอกราชต้องการคะแนนเสียงข้างมากปรกติจึงจะผ่าน
เยสสกอตแลนด์ (Yes Scotland) เป็นกลุ่มรณรงค์หลักสนับสนุนเอกราช ขณะที่เบตเทอร์ทูเกเธอร์ (Better Together) เป็นกลุ่มรณรงค์หลักคัดค้านเอกราช ขณะที่กลุ่มรณรงค์ พรรคการเมือง ธุรกิจ หนังสือพิมพ์และปัจเจกบุคคลสำคัญอื่นอีกมากเกี่ยวข้องด้วยเช่นกัน ปัญหาสำคัญที่ถูกหยิบยกระหว่างการรณรงค์มีเงินตราซึ่งสกอตแลนด์หลังได้รับเอกราชจะใช้ รายจ่ายสาธารณะและน้ำมันทะเลเหนือ 
การนับคะแนนเริ่มหลังปิดการออกเสียงลงคะแนนเลือกตั้งเมื่อ 22:00 BST (21:00 UTC) ของวันที่ 18 กันยายน เช้าวันที่ 19 กันยายน 2557 เมื่อนับการลงมติทั้งหมดแล้ว 55.3% ลงมติคัดค้านเอกราช หลังจากนั้น อเล็กซ์ ซัลมอนด์ นายกรัฐมนตรีสกอตแลนด์ได้ประกาศลาออกจากตำแหน่งนายกรัฐมนตรีและหัวหน้าพรรคแห่งชาติสกอตเพื่อแสดงความรับชอบต่อผลประชามติ

**ผล**
ผลแบ่งตามพื้นที่สภา

**อ้างอิง**

หมวดหมู่:การลงประชามติแยกเป็นเอกราช
หมวดหมู่:เอกราชของสกอตแลนด์
หมวดหมู่:พ.ศ. 2557
หมวดหมู่:การเลือกตั้งในสหราชอาณาจักร
หมวดหมู่:ประวัติศาสตร์สกอตแลนด์
หมวดหมู่:การลงประชามติในสกอตแลนด์
หมวดหมู่:การลงประชามติในปี พ.ศ. 2557
หมวดหมู่:การลงประชามติในสหราชอาณาจักร
จุดมองโกเลีย

จุดมองโกเลีย หรือ "ตูดหมึก" หรือ "เคนคราม" () เป็นปานแต่กำเนิดแบนไม่ร้าย มีขอบเป็นคลื่นและรูปทรงไม่แน่นอน เออร์วิน เบลซ์ (Erwin Bälz) เป็นผู้ค้นพบและตั้งชื่อตามชาวมองโกเลีย จุดดังกล่าวยังชุกอย่างยิ่งในชาวเอเชียเหนือ เอเชียตะวันออกและเอเชียตะวันออกเฉียงใต้อื่น ชาวเกาะกลุ่มเกาะมลายู ชนพื้นเมืองโอเชียเนีย (ชาวไมโครนีเซียและพอลินีเซียเป็นหลัก) ชาวอเมริกันอินเดียน ชาวแอฟริกาตะวันออก ชาวละตินอเมริกาและแคริบเบียนซึ่งมีการสืบเชื้อสายเชื้อชาติผสม และชาวตุรกี ปกติหายไปสามถึงห้าปีหลังเกิด และแทบไม่เหลือถึงวัยเริ่มเจริญพันธุ์ สีน้ำเงินพบมากที่สุด แต่อาจเป็นสีน้ำเงินเทา น้ำเงินดำหรือน้ำตาลเข้มก็ได้

**อ้างอิง**
หมวดหมู่:วิกลภาพแต่กำเนิดหนัง
การวิ่งคบเพลิงโอลิมปิกฤดูร้อน 2012

การจุดคบเพลิงโอลิมปิกฤดูร้อน 2012 เป็นการจุดคบเพลิงโอลิมปิกครั้งที่ 18 ที่ลอนดอน สหราชอาณาจักร
คบเพลิงโอลิมปิก

**เส้นทางวิ่งคบเพลิงในสหราชอาณาจักรและไอร์แลนด์**
ไฟล์:Taunton Olympic Torch Relay reaches the County Ground.jpg|thumb|วันที่ 3: Olympic Torch Relay reaches the County Ground in Taunton.
ไฟล์:2012 Olympic Torch Burscough changeover.JPG|thumb|วันที่ 14: The flame passing between two torches in Burscough, Lancashire.
วันที่ 19: The torch in Dublin, Ireland.
ไฟล์:Torch relay handover, Oldham.JPG|thumb|วันที่ 37: Torch relay handover in Oldham, Greater Manchester.
ไฟล์:Stamford Olympic Event.jpg|thumb|วันที่ 46: A warning sign for traffic in Stamford, Lincolnshire ahead of the flame passing though the town
ไฟล์:Cambridge Olympic cauldron to lantern.jpg|thumb|วันที่ 50: The Olympic flame being transferred into a lantern in Cambridge for safe-keeping overnight.
วันที่ 54: Torchbearer Damien Davis from Team Wayne carries the Olympic Flame through Ludgershall in Wiltshire.
ไฟล์:LucyCaslonTorchCropped.jpg|thumb|วันที่ 66: Lucy Caslon founder and director of the charity Msizi Africa waits to receive the Olympic Flame in Sutton, South London (Photo:  helejo).
ไฟล์:Beckie Scott torch relay handover 2012.jpg|thumb|วันที่ 68: Gold medalist Beckie Scott being handed the torch in Brent, North West London.
ไฟล์:London 2012 Olympics - Fire Garden.jpg|thumb|In the week preceding the Olympics, the National Theatre in London set up a 'Fire Garden' to celebrate the torch relay.

**อ้างอิง**
หมวดหมู่:การจุดคบเพลิงโอลิมปิก
หมวดหมู่:โอลิมปิกฤดูร้อน 2012
หมวดหมู่:การจุดคบเพลิงโอลิมปิกฤดูร้อน
ตุ๊กแกรักแป้งมาก

ตุ๊กแกรักแป้งมาก เป็นภาพยนตร์ไทยในปี พ.ศ. 2557 เขียนบทและกำกับโดย ยุทธเลิศ สิปปภาค นำแสดงโดย จิรายุ ละอองมณี, ชนม์ทิดา อัศวเหม, ณัฐพัชร์ นิมจิรวัฒน์ และ ชนิกานต์ ตังกบดี ภาพยนตร์ทำรายได้ 21.6 ล้านบาท

**เรื่องย่อ**
เรื่องราวของหนุ่มสาวในยุคดิสโก้เฟื่องฟู เล่าผ่านความทรงจำวัยเยาว์ของเด็กชาย "ตุ๊กแก" ที่ถูกเลี้ยงและเติบโตที่เมืองโบราณริมฝั่งโขง อำเภอเชียงคาน จังหวัดเลย ตลอดชีวิตวัยเด็กของตุ๊กแกได้ใช้ชีวิตคลุกคลีอยู่หลังโรงหนัง ช่วยครูป๋อง วาดคัทเอ้าท์ให้โรงหนัง "เพชรเชียงคาน" จนตุ๊กแกได้สิทธิพิเศษจากลุงคนเฝ้าโรงหนัง นั่นก็คือการได้ดูหนังฟรีทุกเรื่องที่เข้ามาฉายในโรงหนังประจำอำเภอแห่งนี้  
เมื่อโตขึ้น ตุ๊กแกเข้าไปเรียนศิลปะที่กรุงเทพฯ จนจบชั้น ปวช. ตุ๊กแกก็ตัดสินใจออกมาช่วยเพื่อนรุ่นพี่ในกองถ่าย เพราะความที่ตุ๊กแกอยู่กับหนังมาจนชอบหนังเป็นชีวิตจิตใจ และในเวลานั้นเองตุ๊กแกได้พบกับ "คุณแป้ง" คุณหนูลูกสาวนายอำเภอที่เคยเรียนอยู่ชั้นเดียวกับตุ๊กแกในอดีตเมื่อสิบกว่าปีที่แล้ว สำหรับตุ๊กแก เขาไม่เคยลืมเด็กหญิงแป้งที่จากเชียงคานไปโดยที่เขาไม่มีโอกาสได้ร่ำลาคนนี้ไปจากความทรงจำเลย แต่การได้พบกับแป้งในครั้งนี้กลับไม่เหมือนดังเช่นในอดีต แป้งเปลี่ยนไปทั้งใจและกายจนตุ๊กแกแทบจะจำเด็กหญิงที่แสนดีของเขาไม่ได้ แต่ด้วยความทรงจำอันดีในอดีต ตุ๊กแกตัดสินใจทิ้งทุกอย่างก่อนจะทุ่มสุดตัว เพื่อจะทำให้แป้งกลับมาเป็นแป้งคนเดิมที่เขาเคยรู้จัก แม้ว่าจะต้องเสี่ยงกับการที่เขาจะสูญเสียเธอไปตลอดชีวิตก็ตาม

**นักแสดง**

**นักแสดงนำ**
 จิรายุ ละอองมณี เป็น ตุ๊กแก 
** ณัฐพัชร์ นิมจิรวัฒน์ เป็น ตุ๊กแก (วัยเด็ก)- ชนม์ทิดา อัศวเหม เป็น แป้ง
** ชนิกานต์ ตังกบดี เป็น แป้ง (วัยเด็ก)

**นักแสดงสมทบ**
 บริบูรณ์ จันทร์เรือง เป็น จอห์น- น้อย โพธิ์งาม เป็น ยายของตุ๊กแก- อดิเรก วัฏลีลา เป็น ครูป๋อง- ธนิตย์ จิตนุกูล เป็น ผู้ช่วยโปรดิวเซอร์ บ.ภาพยนตร์- ก้องเกียรติ โขมศิริ เป็น เข่ง- อุดม ทรงแสง เป็น ลุงโอ่ง- กฤตธีรา อินพรวิจิตร เป็น แม่ของแป้ง- เห็ดเผาะ เชิญยิ้ม เป็น ครูอ้วน- มรกต วงศ์สวัสดิ์ เป็น เฮียปา- นงพงา เลาหอารีดิลก เป็น เปิ้ล- อินทิพร แต้มสุขิน เป็น เนาวรัตน์- บัญยง พูลทรัพย์ เป็น ตือ
** กฤตไน เลาหปราสาท เป็น ตือ (วัยเด็ก)- มติ วิพัฒนบวรวงศ์ เป็น ตั๋ง
** ณรชต เหลืองตะการ เป็น ตั๋ง (วัยเด็ก)- กิตติศักดิ์ เวชประสาร เป็น ต๋อง
** กษิดิศ กฤตพิทยาเวช เป็น ต๋อง(วัยเด็ก)- เทวพงษ์ เลขชัยวรกุล เป็น ต้น
** พิชญตม์ ศรีน้อย เป็น ต้น (วัยเด็ก)

**เพลงประกอบภาพยนตร์**
 "รอวันฉันรักเธอ" – อ๊อด คีรีบูน- "น่ารัก" (Cover) – พรีม ชนิกานต์ (ต้นฉบับ เพลงประกอบภาพยนตร์เรื่อง วัยอลวน)- "เขิน" – แกรนด์เอ็กซ์- "สวัสดีปีใหม่" – สุนทราภรณ์- "คำสัญญา" (Cover) – วงอินโดจีน- "เพียงสบตา" – ดนุพล แก้วกาญจน์- "หนึ่งมิตรชิดใกล้" – วสันต์ โชติกุล- "เชื่อฉัน" – ดนุพล แก้วกาญจน์- "น่ารัก" (Cover) – เพลง ชนม์ทิดา- "เขิน" – วงเดอะ พาเลซ และทีมนักแสดงภาพยนตร์

**อ้างอิง**

**แหล่งข้อมูลอื่น**
 ตุ๊กแกรักแป้งมาก date=2014-07-17  โดย OHHOMOVIE
หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2557
หมวดหมู่:ภาพยนตร์ที่กำกับโดย ยุทธเลิศ สิปปภาค
หมวดหมู่:ภาพยนตร์ที่ถ่ายทำในจังหวัดเลย
หมวดหมู่:ภาพยนตร์รัก
หมวดหมู่:ภาพยนตร์ตลก
หมวดหมู่:จังหวัดเลยในบันเทิงคดี
วัยเริ่มเจริญพันธุ์

วัยเริ่มเจริญพันธุ์ เป็นกระบวนการเปลี่ยนแปลงทางกายภาพซึ่งกายของเด็กเจริญเต็มที่สู่กายผู้ใหญ่ เป็นการเปลี่ยนแปลงทางอวัยวะสืบพันธุ์เพื่อให้พร้อมแก่การปฏิสนธิได้ วัยเริ่มเจริญพันธุ์เริ่มจากสัญญาณฮอร์โมนจากสมองไปยังต่อมบ่งเพศ คือ รังไข่ในเด็กหญิงและอัณฑะในเด็กชาย ต่อมบ่งเพศสนองต่อสัญญาณดังกล่าวโดยผลิตฮอร์โมนซึ่งกระตุ้นความต้องการทางเพศ (libido) และการเติบโต การทำหน้าที่และการแปรรูปของสมอง กระดูก กล้ามเนื้อ เลือด ผิวหนัง ขน หน้าอกและอวัยวะเพศ การเติบโตทางกาย ความสูงและน้ำหนัก เร่งเร็วขึ้นในครึ่งแรกของวัยเริ่มเจริญพันธุ์และเสร็จเมื่อเด็กนั้นพัฒนากายผู้ใหญ่ ความแตกต่างระหว่างเด็กชายและเด็กหญิงก่อนวัยเริ่มเจริญพันธุ์อย่างเดียว คือ อวัยวะเพศภายนอก จนกว่ามีการเจริญเต็มที่ของสมรรถภาพสืบพันธุ์
โดยเฉลี่ย เด็กหญิงเริ่มวัยเริ่มเจริญพันธุ์เมื่ออายุ 10–11 ปี เด็กชายเริ่มที่อายุ 11–12 ปี ปกติเด็กหญิงเสร็จวัยเริ่มเจริญพันธุ์เมื่ออายุ 15–17 ปี ขณะที่เด็กชายปกติเสร็จเมื่ออายุ 16–17 ปี จุดกำหนดสำคัญของวัยเริ่มเจริญพันธุ์ของหญิง คือ การเริ่มแรกมีระดู หรือการเริ่มมีประจำเดือน ซึ่งโดยเฉลี่ยเกินระหว่างอายุ 12–13 ปี สำหรับชายเป็นการหลั่งน้ำกามครั้งแรก ซึ่งเฉลี่ยเกิดเมื่ออายุ 13 ปี ในคริสต์ศตวรรษที่ 21 อายุเฉลี่ยซึ่งเด็ก โดยเฉพาะอย่างยิ่งเด็กหญิง ถึงวัยเริ่มเจริญพันธุ์น้อยกว่าเมื่อเทียบกับคริสต์ศตวรรษที่ 19 ซึ่งได้แก่ 15 ปีสำหรับเด็กหญิง และ 16 ปีสำหรับเด็กชาย การเปลี่ยนแปลงดังกล่าวเนื่องจากหลายปัจจัย รวมถึงโภชนาการที่ดีขึ้นซึ่งส่งผลให้ร่างกายเติบโตอย่างรวดเร็ว น้ำหนักและการสะสมไขมันเพิ่มขึ้น หรือการสัมผัสกับตัวรบกวนฮอร์โมน เช่น ซีโนเอสโตรเจน ซึ่งบางครั้งอาจเนื่องจากการบริโภคอาหารหรือปัจจัยสิ่งแวดล้อมอื่น วัยเริ่มเจริญพันธุ์ที่เริ่มเร็วกว่าปกติ เรียก ภาวะเริ่มเจริญพันธุ์ก่อนวัย ส่วนวัยเริ่มเจริญพันธุ์ซึ่งเริ่มช้ากว่าปกติ เรียก ภาวะเริ่มเจริญพันธุ์ล่าช้า
การเปลี่ยนแปลงกายสัณฐานวิทยาในขนาด รูปทรง องค์ประกอบและการทำหน้าที่ของกายวัยเริ่มเจริญพันธุ์ที่โดดเด่น คือ การพัฒนาลักษณะทางเพศทุติยภูมิ คือ การเปลี่ยนจากกายเด็ก จากเด็กหญิงเป็นหญิงสาว จากเด็กชายเป็นชายหนุ่ม คำว่า วัยเริ่มเจริญพันธุ์อธิบายการเปลี่ยนแปลงทางกายภาพสู่การเจริญเต็มที่ทางเพศ มิใช่การเจริญเต็มที่ทางจิตสังคมและวัฒนธรรมซึ่งแสดงด้วยคำว่า "พัฒนาการเยาวชน" ในวัฒนธรรมตะวันตก ซึ่งเยาวชน คือ ช่วงการเปลี่ยนผ่านทางจิตใจจากวัยเด็กสู่วัยผู้ใหญ่ ซึ่งทับซ้อนกับช่วงวัยเริ่มเจริญพันธุ์เสียมาก

หมวดหมู่:เยาวชน
หมวดหมู่:การเจริญของมนุษย์
หมวดหมู่:เพศสภาพกับอายุ
คุกกี้โด

คุกกี้โดรสช็อกโกแลตชิป
คุกกี้โด (Cookie dough) หมายถึง ส่วนผสมของคุกกี้ซึ่งผ่านการคลุกเคล้าเข้าด้วยกันจนสามารถทำเป็นรูปร่างต่าง ๆ ได้ แต่ยังไม่ได้ผ่านการอบร้อนเพื่อให้ตัวแป้งสุกและแข็งตัว ส่วนผสมคุกกี้โดนี้มักจะถูกแบ่งออกเป็นส่วน และนำไปอบเป็นชิ้น หรือรับประทานทั้งที่ยังดิบ  คุกกี้โดเป็นขนมชนิดหนึ่งที่สามารถทำเองได้ที่บ้าน  และหาซื้อชนิดสำเร็จรูปแช่แข็งที่มีขายโดยทั่วไปได้ (มักมาในรูปแบบก้อนหรือบรรจุกระป๋อง)  
ขณะเดียวกันของหวานต่าง ๆ ที่มีส่วนผสมของคุกกี้โด เช่น ไอศกรีม ลูกกวาด หรือ มิลก์เชก เองก็มีให้เห็นตามท้องตลาดอยู่บ่อยครั้ง โดยคุกกี้โดสำเร็จรูปที่วางขายมักจะมาในรสชาติซึ่งเป็นที่นิยมโดยทั่วไป เช่น รส ช็อกโกแลตชิป รสโอ๊ตมีล ลูกเกด รสเนยถั่ว รสน้ำตาล รสสนิกเกอร์ดูดเดิล และรสไวต์ช็อกโกแลตแมคาเดเมีย 
ไอศกรีมที่มีคุกกี้โดเป็นส่วนประกอบเริ่มมาได้รับความนิยมเป็นครั้งแรกจากไอศกรีมชั้นเลิศของฟิลล์ ซึ่งทำจากโฮมเมดคุกกี้โดและไอศกรีมยี่ห้อ เบนแอนด์เจอร์รีส์ (Ben & Jerry's) และช็อกโกแลตชิปคุกกี้โดซึ่งได้จากผู้แทนจำหน่ายอาหาร ไรโน ฟู๊ดส์

**ส่วนผสม**
 เนย หรือ มาการีน - น้ำตาล- เบคกิ้งโซดา - เกลือ- วานิลลา- แป้ง- ผงฟู- ไข่ไก่

**ข้อกังวลเกี่ยวกับสุขภาพ**
เนื่องจากคุกกี้โดมีไข่ดิบเป็นส่วนประกอบสำคัญ การบริโภคคุกกี้โดจึงเพิ่มความเสี่ยงต่อการเกิด โรคซัมโมเนลโลซิส ซึ่งเป็นโรคที่เกิดจากอาหารเป็นพิษ ด้วยเหตุนี้ องค์การอาหารและยาในสหรัฐอเมริกาจึงไม่เห็นด้วยเป็นอย่างยิ่งต่อการบริโภคอาหารชนิดใดก็ตามที่มีส่วนผสมของไข่ดิบ  คุกกี้โดที่ถูกคิดค้นมาเพื่อรับประทานโดยเฉพาะ อย่างเช่นคุกกี้โดที่เป็นส่วนประกอบในไอศกรีม จึงจำเป็นต้องทำโดยปราศจากไข่ดิบ หรือ ทำจากไข่ไก่ที่ผ่านการฆ่าเชื้อโรคด้วยความร้อนสูงเท่านั้น  ทั้งนี้เพื่อให้มั่นใจว่าปลอดภัยสำหรับการบริโภค  
ในเดือนมิถุนายน ปี 2009 องค์การอาหารและยาของสหรัฐอเมริกาได้ทำการประกาศเรียกคืน ผลิตภัณฑ์คุกกี้โด ซึ่งผลิตโดยบริษัท เนสท์เล่ เนื่องจากปริมาณเชื้ออีโคไลที่เจือปนในผลิตภัณฑ์ดังกล่าวอาจก่อให้เกิดอันตรายได้  ซึ่งได้มีการพบว่าผู้ป่วยจากเชื้ออีโคไลกว่า 7,000 ราย มีความเชื่อมโยงกับคุกกี้โดดังกล่าว หากแต่ไม่พบกรณีใดที่ส่งผลถึงทารกในครรภ์ ต่อมาในปี 2010 บริษัทเนสท์เล่ จึงได้ตัดสินใจหันมาใช้ความร้อนในกระบวนการที่เกี่ยวข้องกับการผลิตแป้งทั้งหมดที่ใช้ในการทำคุกกี้โด เพื่อให้ถูกสุขลักษณะ
ฟร็องซัว-หลุยส์ กาเย

ฟร็องซัว-หลุยส์ กาเย (François-Louis Cailler; ค.ศ. 1796–1852) เป็นชาวสวิสคนแรกที่ผลิตช็อกโกแลต
เขาได้ชิมช็อกโกแลตอิตาลีเป็นครั้งแรกที่งานออกร้านท้องถิ่นและใช้เวลา 4 ปีในเมืองตูริน (อิตาลี) ในการเรียนรู้ศิลปะการทำช็อกโกแลต เมื่อเขากลับสวิตเซอร์แลนด์ เขาก่อตั้งโรงงานช็อกโกแลตสวิสเป็นแห่งแรกในเมืองกอร์ซีเย ใกล้กับเวอแวในปี ค.ศ. 1819 หลังจากนั้นในปี ค.ศ. 1825 เขาได้เปิดโรงงานแห่งที่สองซึ่งต่อมาได้ขายให้จูเลียน ลูกชาย และแดเนียล ปีเตอร์ ผู้เป็นลูกเขย
สุดยอดนวัตกรรมของเขาคือการพัฒนาการช็อกโกแลตที่นุ่ม ซึ่งสามารถทำให้เป็นแท่ง และนี่เป็นสิ่งที่น่าตื่นเต้นทั่วโลก
ในปี ค.ศ. 1875 แดเนียล ปีเตอร์มีความคิดที่จะผสมช็อกโกแลตกับนมข้นของอ็องรี แน็สต์เล เพื่อที่จะทำช็อกโกแลตนมขึ้น ในที่สุด ตระกูลกาเยและปีเตอร์ก็ควบรวมกิจการของชาร์ล-อาเมเด โคเลอร์ (ผู้คิดค้นช็อกโกแลตเฮเซลนัต) และจัดตั้งธุรกิจปีเตอร์, กาเย, โคเลอร์ และในปี ค.ศ. 1904 สาขาอื่น ๆ ก็ได้รับการจัดตั้งขึ้นเพื่อผลิตช็อกโกแลตในรูปแบบแท่ง ในปี ค.ศ. 1937 ช็อกโกแลตแท่งที่เรียกว่าเรยอนก็ได้รับการคิดค้นขึ้น จากนั้นบริษัทนี้ก็ถูกบริษัทยักษ์ใหญ่เนสท์เล่ซื้อกิจการต่อในปี ค.ศ. 1929

**แหล่งข้อมูลอื่น**
  Cailler Profile date=2012-04-19  - Chocolate Reviews-  Maison Cailler - swiss chocolate date=2012-01-20 
หมวดหมู่:บุคคลจากรัฐโว
มันฝรั่งบด

มันฝรั่งบด เป็นอาหารที่ถูกเตรียมโดยนำมันฝรั่งไปต้ม สูตรการทำมันฝรั่งบดเริ่มปรากฏให้ ก่อน ปี 1747 กับรายการศิลปะการปรุงอาหารโดยฮันนาห์ กลาส. มันฝรั่งบดอบแห้งและแช่แข็งสามารถหาได้อยู่ในทุกๆที่

**ส่วนผสม**
ไฟล์:Sausage Trio, Mash and Cabbage with Onion Gravy.jpg|thumb|left|A plate of sausage and mashed potatoes, with cabbage and onion gravy, commonly known as 'bangers and mash'
ส่วนใหญ่จะใช้มันฝรั่งแบบเนื้อละเอียด (บางแห่งจะใช้แบบเนื้อเหนียว) เนย น้ำมันพืช นม และ/หรือ ครีม  มันฝรั่งยังสามารถปรุงรสด้วย เกลือ พริกไทยและสมุนไพรเครื่องเทศอื่นๆ ส่วนผสมที่เป็นที่นิยมคือ กระเทียม ชีส เบคอนบิทส์ ครีมเปรี้ยว ต้นหอม มัสตาร์ด เครื่องเทศ เช่นลูกจันทน์เทศ ผักชีฝรั่งหรือโรสแมรี่สับ หัวผักกาดขาว และ วาซาบิ
แต่ของฝรั่งเศสจะเพิ่มไข่แดงสำหรับ pommes Duchesse หรือมันฝรั่งดัชเชส  Pomme purée  น้ำซุปข้น (น้ำซุปข้นมันฝรั่ง) ใช้เนยมากขึ้นกว่ามันฝรั่งบดปกติ  โดยใช้มันฝรั่งสองส่วนและเนยหนึ่งส่วน ในการทำแบบแคลอรี่ต่ำหรือแบบไม่ใช้นมครีม หรือนมสด จะไม่ใส่เนย แต่จะใส่น้ำซุปสต๊อค  นอกจากนั้นยังมีอีกหนึ่งสูตรของอินเดีย ชื่อ Aloo Bharta สูตรคือการใช้หัวหอมสับมัสตาร์ด พริก ผักชีและเครื่องเทศอื่น ๆ

**ใช้ทำอาหาร**
ไฟล์:Frankfurter-rippchen-mit-kraut-kpl.001-1.jpg|thumb|Mashed potato served with pork, sauerkraut and mustard
มันฝรั่งบดสามารถเสิร์ฟพร้อมกับอาหารอื่น ๆ หรืออาจจะเป็นส่วนผสมของอาหารอื่น ๆ เช่น พาย เปโรกี  คอลแคนนัน เกี๊ยว มันฝรั่งคร๊อกเก้ ญ็อก-กิ ฯลฯ แต่ส่วนมากมักจะเสิร์ฟพร้อมไส้กรอก
เครื่องบดมันฝรั่งเป็นเครื่องที่ใช้ในการเตรียมทำมันฝรั่งบด

**ในวัฒนธรรมสมัยนิยม**
มันฝรั่งบดเป็นที่นิยมอย่างกว้างขวางในรูปแบบที่ใช้ในละครตลกเด็กของบีบีซี  บอดเจอร์และแบดเจอร์  (Bodger and Badger) ที่แสดงโดย แอนดี้ คันนิงแฮมและได้ออกอากาศเป็นเวลา 1 ทศวรรษ (1989-1999)

**อ้างอิง**

**แหล่งข้อมูลอื่น**
หมวดหมู่:อาหารตะวันตก
กีลียาน

Guylian Chocolates
Guylian sea shell chocolates
Guylian (ฝรั่งเศสออกเสียง: ɡiljaːn) เป็นผู้ผลิตช็อคโกแลตของชาวเบลเยียม ก่อตั้งขึ้นโดย Guy Foubert ในปี 1960 บริษัทฯ ใช้ชื่อจากการรวมชื่อจริง Foubert  คือ Guy กับภรรยาของเขาที่ชื่อ Liliane จึงกลายมาเป็นชื่อ Guylian Guylain มีชื่อเสียงมากที่สุดในการผลิตช็อคโกแลตรูปเปลือกหอย โดยใช้การบรรจุที่แตกต่างกัน 
Guylian ได้รับการสปอนเซอร์ที่สนับสนุนหลักของโครงการม้าน้ำ ตั้งปี 1999 และในปี 2008 บริษัททำขนมล็อตเต้ (Lotte) จากเกาหลีใต้ก็ซื้อ บริษัทด้วยราคา 164 ล้านดอลล่า

**ประวัติ**
เกิดในปี 1938 ลูกชายของคนทำขนมปัง Sint-Niklaas และ Guy Foubert พัฒนาทักษะของเขาที่โรงเรียนแอนต์เวิร์ป โรงเรียนทำขนมและเค้กในเบลเยี่ยม ในระหว่างที่เขาศึกษาอยู่ที่นั้น Guy Foubert ก็ขายช็อคโกแลตทรัฟเฟิลทำมือในตลาดท้องถิ่น 
ช็อคโกแลต Guylian ก่อตั้งขึ้นในปี 1960 และชื่อ "Guylian" มาจากการรวมชื่อของสามีภรรรยาคู่หนึ่ง (Guy และ Liliane) พวกเขาเริ่มต้นด้วยการผลิตที่บ้าน ผลิต พราลีน (pralines) ซึ่งเป็นถั่วที่เคลือบด้วยน้ำเชื่อมหรือคาราเมล และช็อคโกแลตทรัฟเฟิล โดยขายให้กับร้านค้าช็อคโกแลตในท้องถิ่น

**บันทึกสถิติโลกกินเนสส์**
ใน เดือนมีนาคม ปี 2005 Guylian ได้ลงในเนสส์เวิลด์เร็กคอร์ด โดยเขาได้สร้างประติมากรรมช็อคโกแลตที่ใหญ่ที่สุดของโลกรูปไข่อีสเตอร์ในใจกลางตลาดที่ Sint-Niklaas (เบลเยี่ยม) โดย 26 คน ทำงานอย่างต่อเนื่องเป็นเวลาแปดวันในการสร้างไข่ช็อคโกแลตยักษ์ ประติมากรรมนี้มีความสูง 8.32 เมตรและกว้าง 6.39 เมตร น้ำหนักของช็อคโกแลตหนักรวม 1,950 กิโลกรัม หรือประมาณ 50,000 ช็อคโกแลตซีเชลล์บาร์

**ไอคอนบริษัท**
ม้าน้ำ ถูกนำมาใช้เป็นไอคอนของ บริษัท และได้รับการคุ้มครองตามกฎหมายลิขสิทธิ์ทั่วโลก หางของมันม้วนรอบ ๆ ม้าน้ำตัวอื่น ๆ ทุกไอคอนของ Guylian จะมีแสตมป์ G ที่บ่งชี้ว่าเป็นผลิตภัณฑ์ที่ทำโดย Guylian

**ผลิตภัณฑ์**
Guylian ขาย พรา-ลีน (ถั่วที่เคลือบด้วยน้ำเชื่อมหรือคาราเมล)ในกล่องของขวัญ ซึ่งช็อคโกแลตแต่ละชิ้นจะถูกห่อเอาไว้ ไม่ว่าจะเป็น ช็อคโกแลตแท่ง ช็อคโกแลตทรัฟเฟิล และ นาโพลิเทียน (napolitains)  Guylian เป็นที่รู้จักกันดีจากช็อคโกแลต รูปเปลือกหอย นอกจากนี้ออริจิเนลพราลีนรสเฮเซลนัทถูกคิดค้นโดย Guy Foubert ในปี 1960 แต่ในปัจจุบันมีรสชาติอื่น ๆ ให้เลือกมากมาย
ผู้ใหญ่

มนุษย์ผู้ใหญ่เพศชายชาวไทยกำลังนั่งเป็นวง
ในทางชีววิทยา ผู้ใหญ่ คือ มนุษย์ที่ถึงช่วงการเจริญทางเพศเต็มที่ คำนี้ยังมีความหมายสัมพันธ์กับมโนทัศน์ทางสังคมและกฎหมายด้วย ตรงข้ามกับ "ผู้เยาว์" ผู้ใหญ่ตามกฎหมายคือบุคคลที่อายุถึงอายุที่บรรลุนิติภาวะ ฉะนั้นจึงถือว่าเป็นอิสระ พึ่งตนเองได้และมีความรับผิดชอบ
วัยผู้ใหญ่ของมนุษย์รวมเอาการเจริญผู้ใหญ่ทางจิตวิทยา นิยามของวัยผู้ใหญ่มักไม่ตรงและขัดแย้งกัน บุคคลอาจเป็นผู้ใหญ่ทางชีววิทยา และมีพฤติกรรมผู้ใหญ่ แต่ยังถูกปฏิบัติเหมือนเด็กหากมีอายุต่ำกว่าอายุที่บรรลุนิติภาวะ ในทางกลับกัน บุคคลอาจเป็นผู้ใหญ่ทางกฎหมายแต่ไม่มีวุฒิภาวะและความรับผิดชอบซึ่งอาจนิยามลักษณะของผู้ใหญ่
หมวดหมู่:วุฒิภาวะ
หมวดหมู่:มโนทัศน์ชีววิทยา
โกไดวา ช็อกโกแลตเทียร์

โกไดวา ช็อกโกแลตเทียร์ (Godiva Chocolatier) เป็นผู้ผลิตช็อคโกแลตระดับสูง ก่อตั้งขึ้นในเบลเยี่ยมในปี 1926 โกไดวาถูกซื้อไปโดยชาวตุรกี ชื่อ Yıldız โฮลดิ้ง ผู้เป็นเจ้าของ Ülker กรุ๊ป ในวันที่ 20 พฤศจิกายน 2007 โกไดวามีร้านค่าปลีกมากกว่า 600 ร้านค้าและยังมี ร้านค้าในประเทศสหรัฐอเมริกา แคนาดา ยุโรปและเอเชีย ปัจจุบันร้านโกไดวามีร้านค้าปลีกมากกว่า 10,000 แห่ง 
นอกจากนั้นช็อคโกแลตโกไดวายังขายในรูปแบบของทรัฟเฟิล กาแฟ โกโก้ บิสกิต จุ่มกับผลไม้และขนมหวาน เหล้าช็อคโกแลต แบบเชค (shake) ของขวัญแต่งงานและของขวัญปาร์ตี้ และยังสามารถจัดเป็นกระเช้าของขวัญได้อีกด้วย เอกลักษณ์- ของโกไดวาแพคเกจคือเป็นกล่องกระดาษแข็งเล็ก ๆ สีทองห่อช็อตโกแลต โกไดวายังผลิตช็อคโกแลตตามฤดูกาลและผลิตช็อคโกแลตบางรุ่นตามวันหยุดสำคัญต่าง ๆ ซึ่งผลิตจำนวนจำกัดและมีการใส่บรรจุภัณฑ์แบบพิเศษอีกด้วย
นอกจากนี้โกไดวานอกจากนี้ยังมีใบอนุญาตสำหรับการผลิตไอศครีม ชีสเค้ก ฝักกาแฟและเหล้าที่มาในรสชาติใกล้เคียงช็อคโกแลต

**ประวัติ**
โกไดวาก่อตั้งขึ้นในปี 1926 ในกรุงบรัสเซลส์ ประเทศเบลเยี่ยม โดยโจเซฟ แดรปส์ เขาเปิดร้านขายเสื้อผ้าและเครื่องประดับ (บูติก) ของเขาครั้งแรกในแกรนด์เพลสที่กรุงบรัสเซลส์ภายใต้ชื่อที่ใช้ในปัจจุบัน ร้านโกไดวาที่เปิดนอกประเทศเบลเยี่ยมร้านแรกคือที่ ปารีส บน fashionable Rue St. Honoré in ในปี 1958 และในปี 1966 ผลิตภัณฑ์ของบริษัทฯ เข้ามาถึงประเทศสหรัฐอเมริกาที่ที่มีแต่สินค้าและห้างสรรพสินค้าหรูหรา ในปีต่อมาปีบริษัทถูกซื้อโดย บริษัท Campbel Soup และในปี 1972 ร้านโกไดวาบูติกร้านแรกได้เปิดขึ้นในทวีปอเมริกาเหนือในนิวยอร์กฟิฟท์อเวนิว
โดยในปี 2007 โกไดวามียอดขายปีละประมาณ  500 ล้านดอลล่า และในเดือนสิงหาคมปีเดียวกัน บริษัท Campbell Soup ประกาศว่ามันเป็น "การสำรวจทางเลือกเชิงกลยุทธ์ คือการถอนทุนที่เป็นไปได้สำหรับธุรกิจของโกไดวา ช็อคโกแลตเทียร์" บริษัทฯ กล่าวว่า "ธุรกิจช็อคโกแลตพรีเมี่ยมไม่เข้ากับกลยุทธ์ของแคมป์เบลซึ่งมองถึงมื้ออาหารที่ง่าย" 
วันที่ 20 ธันวาคม ปี 2007 แคมป์เบลประกาศว่าจะลงนามในข้อตกลงที่จะขายโกไดวาให้กับ Yıldız Holding โดยตั้งอยู่ในอิสตันบูล ประเทศตุรกี ซึ่งเป็นเจ้าของของ Ülker กรุ๊ป และเป็นผู้ผลิตสินค้าอุปโภคบริโภคที่ใหญ่ที่สุดในอุตสาหกรรมอาหารตุรกี การเข้าซื้อกิจการเสร็จสมบูรณ์เมื่อวันที่ 18 มีนาคม 2008 มูลค่า 850 ล้านดอลลาร์

**โกไดวาในปัจจุบัน**
ไฟล์:HK Kln Bay Telford Plaza GODIVA Chocolatier a.jpg|thumb|240px|A Hong Kong branch
โกไดวายังคงเปิดให้บริการมากกว่า 450 ร้านค้าทั่วโลก บริษัท ประกาศจดหมายหกฤดูกาลสั่งทำแคตตาล็อกต่อปีในประเทศสหรัฐอเมริกาและเปิดการสั่งซื้อผลิตภัณฑ์ออนไลน์และทางโทรศัพท์ ช็อคโกแลตโกไดวายังมีจำหน่ายในห้างสรรพสินค้าท้องถิ่นและร้านค้าขนาดเล็ก 
โกไดวาเปิด คาเฟ่โกไดวา ในเดือนพฤษภาคม ปี 2012  ในห้างสรรพสินค้าแฮรอดส์ในกรุงลอนดอน บริษัทยังมีร้านอยู่ในแฮร์รอดส์ฟู้ดฮอลอีกด้วย
ในประเทศไทย โกไดวาเปิดสาขาแรกที่กรูฟ แอท เซ็นทรัลเวิลด์ เมื่อเดือนตุลาคม 2016 และมีแผนเปิดในศูนย์การค้าสยามพารากอน และห้างสรรพสินค้าเซ็นทรัลชิดลม ในเดือนธันวาคมปีเดียวกัน
หมวดหมู่:บริษัทอาหาร
หมวดหมู่:บริษัทที่ก่อตั้งในปี พ.ศ. 2469
นราพร จันทร์โอชา

รองศาสตราจารย์ นราพร จันทร์โอชา (เกิด 20 มิถุนายน พ.ศ. 2497) ชื่อเล่น น้อง เป็นอาจารย์ชาวไทย รองประธานกรรมการบริหารมูลนิธิการศึกษาทางไกลผ่านดาวเทียม ในพระบรมราชูปถัมภ์ อดีตนายกสมาคมแม่บ้านทหารบก เคยทำงานในสถาบันภาษา จุฬาลงกรณ์มหาวิทยาลัย และเป็นภริยาของ พลเอก ประยุทธ์ จันทร์โอชา องคมนตรี อดีตนายกรัฐมนตรีไทยคนที่ 29 อดีตหัวหน้าคณะรักษาความสงบแห่งชาติ และอดีตผู้บัญชาการทหารบก

**ประวัติ**
นราพร จันทร์โอชา เกิดเมื่อวันที่ 20 มิถุนายน พ.ศ. 2497 ที่จังหวัดนราธิวาส เป็นบุตรของ พันตำรวจเอก จำรัส โรจนจันทร์ อดีตผู้ว่าราชการจังหวัดนราธิวาส (ดำรงตำแหน่ง พ.ศ. 2497) และสุทิน โรจนจันทร์ ด้วยบิดาของนราพรเป็นอดีตผู้ว่าราชการจังหวัดนราธิวาส จึงตั้งนามให้บุตรสาวตามชื่อของจังหวัด"นรา" ธิวาส ว่า "นราพร" มีพี่สาวฝาแฝดชื่อ สุวรรณา โรจนจันทร์ หมู หลังจาก รศ.นราพร เกิดได้ไม่กี่เดือน บิดาก็ย้ายเข้ากรุงเทพฯ ระหว่างที่บุตรสาวทั้งสองเรียนอยู่ที่โรงเรียนเซนต์โยเซฟ คอนแวนต์ มารดาดูแลเอาใจใส่อย่างดีจนเป็นที่ชินตาของเพื่อนในโรงเรียน
นราพร สำเร็จการศึกษาจากโรงเรียนเซนต์โยเซฟคอนเวนต์ ระดับปริญญาตรีทางด้านภาษาอังกฤษ จากคณะศิลปศาสตร์ มหาวิทยาลัยธรรมศาสตร์ และปริญญาโททางด้านการสอนภาษาอังกฤษจากคณะศิลปศาสตร์ มหาวิทยาลัยมหิดล

**ชีวิตส่วนตัว**
นราพร พบรักกับพลเอก ประยุทธ์ จันทร์โอชา ที่เข้ามาเรียนภาษาอังกฤษหลักสูตรระยะสั้นที่สถาบันภาษา ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานสมรสเมื่อวันที่ 22 มิถุนายน พ.ศ. 2527 มีบุตรสาวฝาแฝด คือ ธัญญา และนิฏฐา จันทร์โอชา ซึ่งทั้งสองเป็นสมาชิกวงแบดซ์ สังกัดอาร์เอส
นราพร ได้รับคำกล่าวถึงว่า "เป็นอาจารย์ที่ขยันทำงาน เป็นคนฉลาด คนเก่ง คนตรง และมีความชัดเจนในการทำงาน..." แต่ก็เป็นคนที่ยากจะเข้าถึง ทั้งยังเป็นคนที่เงียบขรึม ค่อนข้างเก็บตัว และจะออกงานสังคมที่มีบทบาทโดยตรงเท่านั้น

**การทำงาน**
นราพร จันทร์โอชา เริ่มเข้ารับราชการเป็นอาจารย์สอนวิชาภาษาอังกฤษ ประจำสถาบันภาษา จุฬาลงกรณ์มหาวิทยาลัย ซึ่งเป็นหน่วยงานที่จัดสอนวิชาภาษาอังกฤษให้กับคณะต่าง ๆ ในจุฬาลงกรณ์มหาวิทยาลัย ระหว่างนั้นเคยเป็นนายกสมาคมครูผู้สอนภาษาอังกฤษแห่งประเทศไทย จนกระทั่งลาออกจากราชการใน พ.ศ. 2549 และเริ่มเข้าช่วยงานในมูลนิธิการศึกษาทางไกลผ่านดาวเทียม ในตำแหน่งรองประธานกรรมการบริหารตั้งแต่นั้นเป็นต้นมา ต่อมาใน พ.ศ. 2554 ดำรงตำแหน่งนายกสมาคมแม่บ้านทหารบก และเคยเป็นรองประธานกรรมการมูลนิธิช่วยคนตาบอดแห่งประเทศไทย ปัจจุบันดำรงตำแหน่งรองประธานกรรมการบริหาร คนที่ 3 ของมูลนิธิการศึกษาทางไกลผ่านดาวเทียม ในพระบรมราชูปถัมภ์ ตามพระบรมราชโองการ พระบาทสมเด็จพระวชิรเกล้าเจ้าอยู่หัว

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:รองศาสตราจารย์
หมวดหมู่:ข้าราชการพลเรือนชาวไทย
หมวดหมู่:คู่สมรสของนายกรัฐมนตรีไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:บุคคลจากคณะศิลปศาสตร์ มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลฝาแฝดจากประเทศไทย
หมวดหมู่:บุคคลจากจุฬาลงกรณ์มหาวิทยาลัย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:ประยุทธ์ จันทร์โอชา
แม่แบบ:เหตุการณ์ปัจจุบัน/2557 กันยายน 2

*พรีเมียร์ลีก ฤดูกาล 2014–15:
**อาร์เซนอล ตัดสินใจซื้อตัว แดนนี เวลเบก กองหน้าทีมชาติอังกฤษจาก แมนเชสเตอร์ยูไนเต็ด ในราคา 16 ล้านปอนด์  (ทรูไลฟ์)
}
ปลาดินสอแดง

ปลาดินสอแดง (Coral red pencilfish; Nannostomus mortenthaleri) ปลาน้ำจืดขนาดเล็กชนิดหนึ่ง ในวงศ์ปลาดินสอ (Lebiasinidae)
นับเป็นปลาดินสอชนิดหนึ่งที่มีสีสันสวยงามที่สุด มีสีแดงสดทั่วทั้งตัว และมีลวดลายตัดแนวขวางเป็นเส้นสีดำ มีลักษณะเหมือนกันทั้งตัวผู้และตัวเมีย แต่ตัวผู้มักมีพฤติกรรมชอบอวดสีสันและลวดลายตามลำตัวข่มกันมากกว่า 
เป็นปลาขนาดเล็ก มีความยาวเต็มที่ประมาณ 25–30 มิลลิเมตร เป็นปลาที่พบได้เฉพาะในแคว้นโลเรโต ประเทศเปรูเท่านั้น โดยอาศัยอยู่ในแหล่งน้ำหรือแม่น้ำขนาดเล็กที่มีพืชน้ำขึ้นอย่างหนาแน่น หรือในพื้นที่ป่าที่น้ำท่วมหรือน้ำที่มีสีชา
นิยมเลี้ยงกันเป็นปลาสวยงาม โดยนิยมเลี้ยงเป็นฝูงในตู้ไม้น้ำ ปัจจุบันเป็นปลาที่สามารถเพาะขยายพันธุ์ในที่เลี้ยงได้แล้ว

**อ้างอิง**

**แหล่งข้อมูลอื่น**
 รูปและข้อมูลเพิ่มเติม  date=2015-02-15 
หมวดหมู่:วงศ์ปลาดินสอ
หมวดหมู่:ปลาทวีปอเมริกาใต้
หมวดหมู่:ปลาตู้
หมวดหมู่:สิ่งมีชีวิตเฉพาะถิ่น
ฟร็องซัว อ็องแกลร์

ฟร็องซัว อ็องแกลร์ (François Englert; เกิด 6 พฤศจิกายน ค.ศ. 1932) เป็นนักฟิสิกส์เชิงทฤษฎีชาวเบลเยียม โดยได้รับรางวัลโนเบลสาขาฟิสิกส์ร่วมกับปีเตอร์ ฮิกส์ในปี ค.ศ. 2013 ในการค้นพบทฤษฎีกลไกของฮิกส์ (Higgs mechanism) ซึ่งสนับสนุนความเข้าใจเรื่องการกำเนิดมวลของอนุภาคต่าง ๆ โดยทฤษฎีดังกล่าวได้รับการยืนยันจากการค้นพบอนุภาคมูลฐานฮิกส์ จากการทดลองโดยใช้เครื่องชนอนุภาคขนาดใหญ่ (LHC) ในเซิร์น ตรวจวัดโดยเครื่อง ATLAS และ CMS

**อ้างอิง**

**แหล่งข้อมูลอื่น**
 ฟร็องซัว อ็องแกลร์-  François Englert's personal webpage
หมวดหมู่:นักฟิสิกส์ชาวยิว
หมวดหมู่:นักฟิสิกส์ชาวเบลเยียม
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวเบลเยียมผู้ได้รับรางวัลโนเบล
หมวดหมู่:บุคคลจากบรัสเซลส์
หมวดหมู่:ศิษย์เก่าจากมหาวิทยาลัยเสรีแห่งบรัสเซลส์
หมวดหมู่:บุคคลจากอูว์นีแวร์ซีเตลีบร์เดอบรูว์แซล
หมวดหมู่:บุคคลจากมหาวิทยาลัยเทลอาวีฟ
วิรัตน์ ชมะนันทน์

คุณหญิงวิรัตน์ ชมะนันทน์ (เกิด 5 ธันวาคม พ.ศ. 2470) เป็นภริยาของพลเอกเกรียงศักดิ์ ชมะนันทน์ นายกรัฐมนตรีไทยคนที่ 15

**ประวัติ**
คุณหญิงวิรัตน์ ชมะนันทน์ เป็นธิดาของนาวาโท หลวงชาญจักรกิจ กับนางเจริญ เกิดเมื่อวันที่ 5 ธันวาคม พ.ศ. 2470 จบการศึกษาจากคณะอักษรศาสตร์ จุฬาลงกรณ์มหาวิทยาลัย สมรสกับพลเอก เกรียงศักดิ์ ชมะนันทน์ อดีตนายกรัฐมนตรี มีบุตรธิดาด้วยกัน 2 คน คือ
# พันเอก (พิเศษ) พงศ์พิพัฒน์ ชมะนันทน์ สมรสกับกรองกาญจน์ ชมะนันทน์ มีบุตรสามคน
# รัตนวรรณ ชมะนันทน์
เมื่อพลเอกเกรียงศักดิ์ ได้ดำรงตำแหน่งนายกรัฐมนตรีแล้ว คุณหญิงวิรัตน์ในฐานะภริยานายกรัฐมนตรี ได้ติดตามพลเอกเกรียงศักดิ์ไปปฏิบัติงานตามสถานที่ต่าง ๆ บ่อยครั้ง
นอกจากนี้คุณหญิงวิรัตน์ยังได้เป็นผู้ถือหุ้นของโรงพยาบาลพญาไทมากเป็นอันดับที่ 4 โดยมีจำนวนหุ้น 1,320,000 หุ้น คิดเป็น 0.06 เปอร์เซ็นต์ ของการถือหุ้น

**เครื่องราชอิสริยาภรณ์**

**อ้างอิง**
หมวดหมู่:คุณหญิง
หมวดหมู่:คู่สมรสของนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย
ลอสต์อินดิเอ็กโค

"ลอสต์อินดิเอ็กโค" (Lost in the Echo) (ชื่อเดิม "Holding Company")  เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 5 ของวง ลิฟวิงทิงส์ เพลงเผยแพร่ทางสถานีวิทยุ และดิจิทัลดาวน์โหลด ในวันที่ 19 ตุลาคม พ.ศ. 2555 แต่งโดยลิงคินพาร์ก และโปรดิวซ์โดยนักร้องนำของวง ไมค์ ชิโนดะ และ ริก รูบิน โดยเพลงนี้ได้รับการตอบรับที่ดีจากนักวิจารณ์เพลง

**มิวสิกวิดีโอ**
เริ่มการถ่ายทำที่ ดีทรอยต์ รัฐมิชิแกน เมื่อวันที่ 1 และ 2 กรกฎาคม พ.ศ. 2555 วิดีโอเนื้อเพลงของเพลงนี้ได้ออกเผยแพร่เมื่อวันที่ 29 มิถุนายน พ.ศ. 2555 ต่อมามิวสิกวิดีโออย่างเป็นทางการออกเผยแพร่เป็นครั้งแรกที่เว็บไซต์ของเพลง เมื่อวันที่ 29 สิงหาคม พ.ศ. 2555 ไมค์ ชิโนดะ กล่าวว่าวิดีโอเวอร์ชันพิเศษที่จะทำนี้ออกแบบมาเพื่อดึงดูดผู้ฟังให้เข้าสู่โลกของเพลง วิดีโอต้องมีการเชื่อมต่อกับบัญชีในเฟซบุ๊ก เพื่อเข้าถึงมิวสิกวิดีโอ และดึงภาพจากบัญชีผู้ใช้มาปรากฏอยู่ที่ภาพในมิวสิกวิดีโอ ต่อมามิวสิกวิดีโอเวอร์ชันปกติได้อัปโหลดลงยูทูป ในวันที่ 4 กันยายน พ.ศ. 2555
วิดีโอแสดงภาพในอนาคตหลังจากความหายนะที่เกิดขึ้น และมีมนุษย์หลงเหลืออยู่น้อย และมีชายคนหนึ่ง (แสดงโดยนักร้องแร็ป "Gino the Ghost")  ที่เดินถือกระเป๋าใส่เอกสารไปในซากอาคารแห่งหนึ่ง เมื่อไปถึง เขาเปิดกระเป๋าออก และแจกจ่ายภาพในกระเป๋าให้กับคนจำนวนมาก เมื่อได้รับภาพแล้ว แต่ละคนได้ดูภาพที่ได้รับ หลังจากนั้นร่างของแต่ละคนก็ได้แตกสลายกลายเป็นฝุ่นผง ส่วนลิงคินพาร์กนั้นไม่ได้เล่นเพลงให้เห็นในวิดีโอ แต่จะปรากฏภาพสมาชิกของวงในกระเป๋าในตอนเริ่ม และอีกครั้งหนึ่งในตอนท้าย

**รายชื่อเพลง**
เพลงทั้งหมดแต่งโดยลิงคินพาร์ก

**ชาร์ต**

**ชาร์ตประจำสัปดาห์**

**ชาร์ตสิ้นปี**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2014-05-17 -  เนื้อเพลงเต็มของเพลงนี้ date=2014-07-28  ที่ MetroLyrics
หมวดหมู่:เพลงของลิงคินพาร์ก
หมวดหมู่:ซิงเกิลในปี พ.ศ. 2555
หมวดหมู่:เพลงในปี พ.ศ. 2555
ตูมกาขาว

ตูมกาขาว  Strychnos nux-blanda เป็นพืชในวงศ์ Loganiaceae เป็นไม้ยืนต้น เปลือกต้นสีเทาอมเหลือง ผลกลม เนื้อหนา สุกแล้วมีสีส้ม รับประทานได้ รากต้มน้ำเป็นยาแก้ท้องอืด เปลือกต้นเป็นยาเจริญอาหาร ชาวกะเรนนีใช้เปลือกต้นเป็นยาแก้ปวดท้อง

**อ้างอิง**
 ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556-  ตูมกาขาว มะติ่ง
หมวดหมู่:สมุนไพร
หมวดหมู่:สกุลแสลงใจ
หมวดหมู่:ผลไม้
วงศ์กันเกรา

วงศ์กันเกราหรือ Loganiaceae เป็นวงศ์ของพืชมีดอกในอันดับ  Gentianales มีสมาชิก 13 สกุล แพร่กระจายในเขตร้อนทั่วโลก แต่เดิม วงศ์นี้มีสมาชิก 29 สกุล การศึกษาทางด้านไฟโลเจเนติกนั้นแสดงให้เห็นว่าบางกุลในวงศ์กันเกราอย่างกว้างนั้นควรย้ายออกไปวงศ์อื่น เช่น Gentianaceae, Gelsemiaceae, Plocospermataceae, Tetrachondraceae, Buddlejaceae, และ Gesneriaceae. ในการจัดจำแนกบางระบบ โดยเฉพาะของ Takhtajan ได้แตกวงศ์กันเกราออกเป็น 4 วงศ์; Strychnaceae, Antoniaceae, Spigeliaceae และ Loganiaceae  การศึกษาเกี่ยวกับดีเอ็นเอในปัจจุบันในอันดับ Gentianales สนับสนุนการจัดให้วงศ์กันเกรามี 13 สกุล 

**สกุล**

**สกุลที่ถูกย้าย**

**อ้างอิง**
 Struwe, L., V. A. Albert, and B. Bremer 1994. Cladistics and family level classification of the Gentianales. Cladistics 10: 175–205.
หมวดหมู่:วงศ์กันเกรา
อาเซอร์เรล บากู

อาเซอร์เรล บากู (Azərreyl Bakı QVK; Azerrail Baku) เป็นสโมสรวอลเลย์บอลหญิงในประเทศอาเซอร์ไบจาน โดยมีสนามเหย้าการแข่งขันของสโมสรแห่งนี้คือสปอร์ตส์เกมส์พาเลซในบากู
ทั้งนี้นักกีฬาวอลเลย์บอลหญิงไทย คือ นางสาวมลิกา กันทอง ได้ไปเล่นในตำแหน่ง OPP หรือ opposit และได้เป็นกัปตันทีม Azerrail baku ในฤดูกาล 2016-2017

**ประวัติ**
ในเดือนเมษายน ค.ศ. 2011 ทางสโมสรสามารถครองแชมป์การแข่งขันวีเมนส์ซีอีวีท็อปทีมคัพครั้งที่สอง ได้เป็นครั้งแรกในประวัติศาสตร์ของทีม โดยพวกเขาสามารถเอาชนะทีมโลโคโมทีฟ บากู ในรอบสุดท้ายที่ประเทศอาเซอร์ไบจาน

**ทีม**
รางวัลจำนวนมากของทีมอาเซอร์เรล
ฤดูกาล 2016-2017

**เกียรติประวัติ**
วีเมนส์ชาลเลนจ์คัพ
** ผู้ชนะเลิศ: ฤดูกาล 2010/2011
*วีเมนส์ซีอีวีท็อปทีมคัพ:
** ผู้ชนะเลิศ: ฤดูกาล 2001/2002
** อันดับสาม : ฤดูกาล 1992/1993

**นักวอลเลย์บอลในอดีต**
 THA นุศรา ต้อมคำ- THA ปิยะนุช แป้นน้อย- NED มาโนน เฟลียร์-  THA มลิกา กันทอง

**อ้างอิง**

**แหล่งข้อมูลอื่น**
 AzerRail

หมวดหมู่:สโมสรวอลเลย์บอลในประเทศอาเซอร์ไบจาน
หมวดหมู่:สโมสรกีฬาที่ก่อตั้งในปี พ.ศ. 2543
วงศ์สายน้ำผึ้ง

วงศ์สายน้ำผึ้ง หรือ Caprifoliaceae เป็นวงศ์ของพืชใบเลี้ยงคู่ มีสมาชิก 860 สปีชีส์ 42 สกุล พบความหลากหลายมากในอเมริกาเหนือและเอเชียตะวันออก ไม่พบในเขตร้อนและแอฟริกาใต้ 

**การจัดจำแนก**
Diervilloideae
*Diervilla (Bush Honeysuckle): 3 สปีชีส์
*Weigela: 10 species.
Caprifolioideae s.l.
*Heptacodium (Seven-son Flower): 1 สปีชีส์
*Leycesteria: 6 สปีชีส์
*Lonicera (Honeysuckle): 180 สปีชีส์
*Symphoricarpos (Snowberry): 17 สปีชีส์
*Triosteum (Horsegentian): 6 สปีชีส์
Linnaeoideae
*Abelia: 30 สปีชีส์
*Dipelta: 4 สปีชีส์
*Kolkwitzia (Beautybush): 1 สปีชีส์
*Linnaea (Twinflower): 1 สปีชีส์
Morinoideae
*Cryptothladia 
*Morina
*Zabelia
Dipsacoideae
*Acanthocalyx: 3 สปีชีส์
*Dipsacus  (teasel): 15 สปีชีส์
*Pterocephalus: 25 สปีชีส์
*Scabiosa (Scabious, Pincushion flower): 30 สปีชีส์
*Triplostegia 
Valerianoideae
*Centranthus: 12 สปีชีส์
*Fedia
*Nardostachys : 3 สปีชีส์
*Patrinia: 17 สปีชีส์
*Plectritis (Seablushes): 5 สปีชีส์
*Valeriana (Valerians): 125 สปีชีส์
*Valerianella (Cornsalads): 20 สปีชีส์

**อ้างอิง**
Flowering Plants of the World, 1987, Vernon H. Heywood,  Andromeda Oxford Ltd., ISBN 90-5210-165-5
*Botanica,  Gordon Cheers, Random House Australia, ISBN 3-8290-1953-X

**แหล่งข้อมูลอื่น**
 Caprifoliaceae in Topwalks- Caprifoliaceae date=2005-02-20  in  L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. date=2007-01-03  http://delta-intkey.com date=2007-01-03 - Species account : Caprifoliaceae- Comparison Table for the Cornidae date=2004-03-17 
หมวดหมู่:วงศ์สายน้ำผึ้ง
หมวดหมู่:ผู้เล่นสโมสรวอลเลย์บอลอาเซอร์เรล บากู

นักวอลเลย์บอลสังกัดสโมสรอาเซอร์เรล บากู ทั้งในอดีตและปัจจุบัน
หมวดหมู่:อาเซอร์เรล บากู
อาเซอร์เรล บากู
ผู้ฝึกสอน (ฮอกกี้น้ำแข็ง)

ไฟล์:081128 Claude Julien.jpg|thumb|upright|250px|โค้ชโคลด จูเลียน (บุคคลที่ยืนอยู่) แห่งทีมบอสตันบรูอินส์ ซึ่งเป็นทีมฮอกกี้น้ำแข็งระดับอาชีพ โดยทำการศึกษาอย่างตั้งใจในระหว่างการแข่งขัน|alt=สามผู้เล่นฮ็อกกี้น้ำแข็งในอุปกรณ์เต็มรูปแบบนั่งอยู่ที่ม้านั่งในระหว่างการแข่งขัน โดยมีผู้ฝึกสอนของพวกเขายืนอยู่ด้านหลังซึ่งกำลังเฝ้าดูการแข่งขันในสนาม
ผู้ฝึกสอนในกีฬาฮอกกี้น้ำแข็ง เป็นผู้รับผิดชอบในการกำกับทีมในช่วงการแข่งขันและการฝึกซ้อม, เตรียมกลยุทธ์ และตัดสินใจที่ซึ่งผู้เล่นจะได้มีส่วนร่วมในการแข่งขัน
ความรับผิดชอบเฉพาะของผู้ฝึกสอนจะแตกต่างกันไปตามระดับที่พวกเขาได้ทำการฝึกสอน ยกตัวอย่างเช่น ลักษณะเฉพาะของการฝึกสอนในระดับอาชีพ ผู้ฝึกสอนจำเป็นต้องมีทักษะในการจัดการกับสื่อ ซึ่งในระดับอาชีพ ในแต่ละการแข่งขัน ผู้ฝึกสอนจะให้ความสำคัญอย่างยิ่ง โดยผู้ฝึกสอนจะวิเคราะห์การแข่งขันครั้งที่ผ่านมา และเตรียมความพร้อมสำหรับการแข่งขันในอนาคต รวมถึงผู้ฝึกสอนยังมีความสำคัญในการกำหนดรูปแบบการเล่นของทีมฮอกกี้น้ำแข็ง ในขณะที่การเอาชนะคือความรับผิดชอบหลักในระดับอาชีพ ส่วนในฮอกกี้น้ำแข็งยุวชน การสอนให้เล่นได้เก่งขึ้นจะเป็นสิ่งสำคัญ ในกรณีของการฝึกสอนฮอกกี้น้ำแข็งระดับเยาวชน ยุทธศาสตร์และยุทธวิธียังจำเป็นต้องใช้ โดยจะมีความรับผิดชอบที่เพิ่มขึ้นของการเรียนการสอนทักษะพื้นฐานและกฎของการแข่งขัน, การสร้างความสนุกสนานในสถานที่ที่ปลอดภัย, การพัฒนาอุปนิสัย, การสอนสมรรถภาพทางกาย และความสามารถในการสื่อสารเชิงบวก

**ดูเพิ่ม**
 หัวหน้าผู้ฝึกสอน- ผู้ฝึกสอน

**อ้างอิง**

**แหล่งข้อมูลอื่น**
  International Ice Hockey Federation Coaches' Corner-  NHL & WHA Coach Directory at Sports Reference-  Hockey Canada Coaching Program-  USA Hockey coaching date=2010-01-02 
ฮอกกี้น้ำแข็ง
ไตรกีฬาคนเหล็ก

ไฟล์:Aloha Tower, Honolulu, 1959.jpg|thumb|right|alt=concrete tower|Aloha Tower was the original bike-to-run transition  site
ไตรกีฬาคนเหล็ก (Ironman Triathlon) คือ การแข่งขันไตรกีฬาระยะไกล ซึ่งจัดภายใต้สมาคมไตรกีฬาโลก ประกอบด้วยการว่ายน้ำ km การขี่จักรยาน km และการวิ่งมาราธอน km โดยแข่งขันแบบต่อเนื่อง ไม่มีหยุดพัก การแข่งขันกีฬาดังกล่าวจัดได้ว่าเป็นการแข่งขันกีฬาที่ยากชนิดหนึ่งในโลก
การแข่งขันไตรกีฬาคนเหล็กนั้นจำกัดเวลาในการแข่งขัน นักกีฬาจะต้องแข่งขันให้เสร็จภายใน 17 ชั่วโมง โดยการแข่งขันจะเริ่มปล่อยตัวเวลา 7 นาฬิกา จะมีการตัดตัวสำหรับการว่ายน้ำ 2.4 ไมล์ (3.9 กิโลเมตร) เมื่อเวลา 9.20 น. (2 ชั่วโมง 20 นาที) ตัดตัวสำหรับการขี่จักรยาน เมื่อเวลา 17:30 น. (8 ชั่วโมง 10 นาที) นักกีฬาจะต้องวิ่งมาราธอนเสร็จภายในเที่ยงคืน (6 ชั่วโมง 30 นาที) นักกีฬาคนใดที่สามารถเข้าเส้นชัยภายในเวลาดังกล่าวจะถูกเรียกว่า “ไอเอิร์นแมน”
ปัจจุบันชื่อ “ไตรกีฬาคนเหล็ก” เป็นที่รู้จักกันในนามของการแข่งขันไตรกีฬาคนเหล็กชิงแชมป์โลก โดยจะจัดเป็นประจำทุกปีที่ไคลัว โคน่า รัฐฮาวาย โดยเริ่มจัดตั้งแต่ปี 1978 (และมีการแข่งขันในอีกหลายที่เพิ่มเติมในปี 1982) และตามด้วยการแข่งขันไตรกีฬาคนเหล็กอีกหลายครั้งเพื่อการคัดตัวนักกีฬาไปแข่งไตรกีฬาคนเหล็กชิงแชมป์โลก การแข่งขันไตรกีฬาคนเหล็กชิงแชมป์โลกนั้นเป็นที่เลื่องลือว่าเป็นการแข่งขันที่เหนื่อยมาก และสภาพสถานที่แข่งขันนั้นยากแก่การที่นักกีฬาจะทนทานได้ ซึ่งการถ่ายทอดกีฬาดังกล่าวเคยได้รับรางวัลเอ็มมี มาแล้ว 
อย่างไรก็ตาม ยังมีแข่งขันไตรกีฬาที่มีระยะทางเดียวกับไตรกีฬาคนเหล็ก แต่ไม่ได้ใช้ลิขสิทธ์ของสมาคมไตรกีฬาโลก อาทิ รายการชาเลนช์รูธ และรายการไตรกีฬานอร์สแมน

**หมายเหตุ**

**อ้างอิง**

**แหล่งข้อมูลอื่น**
  Ironman.com-  World Triathlon Corporation-  k226.com - Directory of all other non-WTC 'Iron-distance' races
ราฟีญา (นักฟุตบอลเกิด พ.ศ. 2536)

ราฟาแอล อัลกังตารา ดู นาซีเม็งตู (Rafael Alcântara do Nascimento); เกิด 12 กุมภาพันธ์ ค.ศ. 1993) หรือที่รู้จักกันโดยทั่วไป ว่า ราฟีญา (Rafinha เป็นนักฟุตบอลอาชีพชาวบราซิล เขาลงเล่นในตำแหน่งกองกลางตัวกลางให้กับปารีแซ็ง-แฌร์แม็ง และทีมชาติบราซิล
เขาเริ่มอาชีพของเขากับบาร์เซโลนา เขาลงเล่นให้กับทีมชุดใหญ๋ครั้งแรกในปี ค.ศ. 2011 หลังจากนั้นเขาถูกยืมตัวสู่เซลตาเดบิโกในปี ค.ศ. 2013 ก่อนจะกลับสู่สโมสรเดิมอีกครั้งในปีถัดมา
ราฟีญาเป็นตัวแทนของทั้งทีมชาติสเปนและทีมชาติบราซิลในระดับเยาวชน ก่อนจะเลือกเล่นให้กับทีมชาติบราซิลชุดใหญ่ในปี ค.ศ. 2015

**สถิติอาชีพ**

**สโมสร**
บันทึก

**ทีมชาติ**
(ประตูของบราซิลอยู่ที่ลำดับแรก)

**อ้างอิง**

**แหล่งข้อมูลอื่น**
rafael-alcantara-do-nascimento
หมวดหมู่:ผู้เล่นเซลตาเดบิโก
หมวดหมู่:นักฟุตบอลชาวสเปน
หมวดหมู่:นักฟุตบอลชาวบราซิล
หมวดหมู่:ผู้เล่นในลาลิกา
หมวดหมู่:ผู้เล่นในลีกเอิง
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:นักฟุตบอลในโอลิมปิกฤดูร้อน 2016
หมวดหมู่:นักฟุตบอลต่างชาติในลีกสเปน
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:บุคคลจากเซาเปาลู
หมวดหมู่:นักกีฬาบราซิลที่ได้เหรียญทองโอลิมปิก
เมดิเตอร์เรเนียนเกมส์ 1955

กีฬาเมดิเตอร์เรเนียนเกมส์ 1955 (Juegos Mediterráneos 1955) การแข่งขันนี้จัดขึ้นที่บาร์เซโลนา แคว้นกาตาลุญญา ประเทศสเปน

**ประเทศที่เข้าร่วมการแข่งขัน**
EGY (169)
*ESP (287)
*FRA (278)
*GRE (73)
*ITA (195)
*LIB (34)
*MLT (4)
*MON (14)
*SYR (41)
*TUR (40)

**ประเภทกีฬา**
 กรีฑา- บาสเกตบอล- ชกมวย- ขี่จักรยาน- ดำน้ำ- ขี่ม้า- ฟันดาบ- ฮอกกี้สนาม- ฟุตบอล- ยิมนาสติก- โรลเลอร์ฮอกกี้- พายเรือ- รักบี้- เรือใบ- ยิงปืน- ว่ายน้ำ- โปโลน้ำ- ยกน้ำหนัก- มวยปล้ำ
หมวดหมู่:เมดิเตอร์เรเนียนเกมส์
โรเบร์โต กรุซ

โรเบร์โต กรุซ (Roberto Cruz) เกิดเมื่อ 21 พฤศจิกายน พ.ศ. 2484 ที่เมืองบากีโอ ประเทศฟิลิปปินส์ สถิติการชก 44 ครั้ง ชนะ 29 (น็อค 12) เสมอ 3 แพ้ 12 

**ประวัติ**
กรุซขึ้นชกมวยสากลครั้งแรกเมื่อ 10 กุมภาพันธ์ พ.ศ. 2498 แพ้คะแนน เลาเรียโน ญาเรนาส ที่ ฟิลิปปินส์ หลังจากนั้น ได้ขึ้นชกชนะเป็นส่วนใหญ่ กรุซได้ชิงแชมป์ฟิลิปปินส์เฉพาะกาลรุ่นเฟเธอร์เวทเมื่อ 5 มิถุนายน พ.ศ. 2502 ชนะน็อค กิล ฟลอเรส ยก 8 ได้แชมป์ไปครอง และได้ชิงแชมป์จริงเมื่อวันที่ 1 ตุลาคม ปีเดียวกัน ชนะคะแนน เลโอ เอสปีโนซา ได้แชมป์มาครองอีก จากนั้น ขึ้นชกชนะเป็นส่วนใหญ่ และเคยชกชนะน็อค สมพงษ์ พิทักษ์สมุทร ยก 5 ที่ฟิลิปปินส์ด้วย  ต่อมา กรุซชิงแชมป์ฟิลิปปินส์รุ่นเวลเตอร์เวท เมื่อ 26 เมษายน พ.ศ. 2504 ชนะคะแนน ร็อกกี้ กาลิงโก ได้แชมป์มาครอง เขาป้องกันแชมป์ไว้ได้ 1 ครั้ง และเคยชกชนะคะแนน มนต์ชัย ร.ฟ.ท. ที่ฟิลิปปินส์ด้วย
ต่อมา กรุซได้ไปชิงแชมป์โลกรุ่นไลท์เวลเตอร์เวท  WBA ที่สหรัฐเมื่อ 21 มีนาคม พ.ศ. 2506 ซึ่งกรุซเป็นฝ่ายชกแบตลิง ทอร์เรสลงไปนับแปดถึงสองครั้งในยกแรก ก่อนจะเป็นฝ่ายชนะน็อคในยกนี้ ได้แชมป์โลกมาครอง กรุซขึ้นชกป้องกันแชมป์ครั้งแรกในฟิลิปปินส์เมื่อ 15 มิถุนายน พ.ศ. 2506 กับเอ็ดดี เพอร์กิน ซึ่งกรุซถูกชกลงไปนับแปดในยกแรก ก่อนจะเป็นฝ่ายแพ้คะแนน เสียแชมป์ไป หลังจากนั้น กรุซยังคงขึ้นชกอย่างต่อเนื่อง แต่ไม่ได้ชิงแชมป์โลกอีก เขาขึ้นชกครั้งสุดท้ายเมื่อ 28 กันยายน พ.ศ. 2511 แพ้น็อค เฟล เปดรานซา ยก 3 ที่ฟิลิปปินส์ จากนั้นก็แขวนนวมไป 

**เกียรติประวัติ**
 แชมป์ฟิลิปปินส์รุ่นเฟเธอร์เวท- แชมป์ฟิลิปปินส์รุ่นเวลเตอร์เวท- แชมป์โลกรุ่นไลท์เวลเตอร์เวท WBA WBC 
** ชิง 21 มีนาคม 2506 ชนะน็อค แบตลิง ทอร์เรส ยก 1
** เสียแชมป์ 15 มิถุนายน 2506 แพ้คะแนน เอ็ดดี เพอร์กิน 

**อ้างอิง**
  สถิติการชก boxrec.com date=2015-02-26  
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:นักมวยสากลชาวฟิลิปปินส์รุ่นเวลเตอร์เวท
หมวดหมู่:นักมวยสากลชาวฟิลิปปินส์รุ่นซูเปอร์ไลท์เวท
หมวดหมู่:แชมป์มวยสากลประเทศฟิลิปปินส์
หมวดหมู่:แชมป์โลก WBA
หมวดหมู่:แชมป์โลก WBC
หมวดหมู่:บุคคลจากจังหวัดเบงเก็ต
อักษรซูราเบ

ข้อความภาษามาลากาซีในอักษรซูราเบ
อักษรซูราเบ (Sorabe หรือ Sora-be, سُرَبِ, pron) เป็นอักษรอาหรับที่ใช้เขียนภาษามาลากาซีในช่วงประมาณพุทธศตวรรษที่ 20 คำว่าซูราเบนั้นแปลตรงตัวว่าการเขียนใหญ่ โดยมาจากภาษาอาหรับ "sura" (การเขียน) และภาษามาลากาซี "be" (ใหญ่) ระบบการเขียนนี้ถูกนำเข้ามาผ่านทางการค้ากับชาวอาหรับมุสลิม แต่นักวิชาการบางกลุ่มเห็นว่าอาจจะได้รับจากมุสลิมชาวชวา เนื่องจากมีความคล้ายคลึงระหว่างอักษรซูราเบกับอักษรเปโกนที่ใช้เขียนภาษาชวา อักษรนี้ที่เป็นลายมือเขียนราว 200 ชิ้นนั้นพบว่าไม่มีอันที่เขียนก่อนพุทธศตวรรษที่ 22

**อักษร**
ตารางข้างล่างแสดงพยัญชนะทั้งหมดในอักษรซูราเบ อักษรเหล่านี้ไม่ได้แสดงถึงสัทวิทยาทุกแบบของภาษามาลากาซีทั้งหมดอย่างสมบูรณ์

**สระ**

**ตัวอย่าง**
ข้อความข้างล่างมาจากปฏิญญาสากลว่าด้วยสิทธิมนุษยชนข้อที่ 1 ในภาษามาลากาซี

**ดูเพิ่ม**
มาดากัสการ์
*มาลากาซี

**อ้างอิง**

**บรรณานุกรม**
 en Adelaar K.A. & Himmelmann N. (2004), The Austronesian Language of Asia and Madagascar, Routledge  .- fr Ferrand, Gabriel (1905). Les migrations musulmanes et juives à Madagascar. Paris: Revue de l'histoire des religions.- Mr. Kasanga Fernand (1990), Fifindra-monina, Librairie FLM, Antananarivo.- fr Simon P. (2006) La langue des ancêtres. Ny Fitenin-drazana. Une périodisation du malgache des origines au XVe siècle, L'Harmattan .

**แหล่งข้อมูลอื่น**
 Book containing Malagasy manuscripts in Sorabe alphabet, plus transliteration and translation (1906) Un Texte Arabico-Malgache Du XVIe siècle By FERRAND, Gabriel  http://ia800309.us.archive.org/29/items/untextearabicoma00pariuoft/untextearabicoma00pariuoft.pdf-  La Case, les Sorabe, l'Histoire-  Arabic in Madagascar, Kees Versteegh, Bulletin of the School of Oriental and African Studies, 2001-  East Barito: Who Were the Malayo-Polynesian Migrants to Madagascar?
หมวดหมู่:ภาษามาลากาซี
หมวดหมู่:อักษรอาหรับ
พรทิพย์ จาละ

คุณหญิง พรทิพย์ จาละ กรรมการผู้ทรงคุณวุฒิในคณะกรรมการพัฒนาระบบราชการ อดีตสมาชิกสภานิติบัญญัติแห่งชาติ เป็นอดีตเลขาธิการคณะกรรมการกฤษฎีกา ระหว่างปี พ.ศ. 2547 ถึงปี พ.ศ. 2553 และเป็นคณะกรรมการข้าราชการพลเรือน (ก.พ.)

**ประวัติ**
คุณพรทิพย์ จาละ เกิดเมื่อวันที่ 16 ธันวาคม พ.ศ. 2492 สำเร็จการศึกษาระดับปริญญาตรี นิติศาสตรบัณฑิต (เกียรตินิยมดี) จากคณะนิติศาสตร์ มหาวิทยาลัยธรรมศาสตร์ ระดับปริญญาโท ทางด้านกฎหมาย จากมหาวิทยาลัยมิชิแกน และเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
คุณพรทิพย์ จาละ ได้รับพระราชทานเครื่องราชอิสริยาภรณ์จุลจอมเกล้าชั้น จตุตถจุลจอมเกล้า แต่เดิมนั้น โดยที่มิได้สมรสจึงใช้คำนำหน้านามว่า "คุณ" แต่ล่าสุดเมื่อวันที่ 4 มีนาคม พ.ศ. 2565 ได้มีพระบรมราชโองการโปรดเกล้าฯ ให้สตรีผู้ที่ได้รับพระราชทานเครื่องราชอิสริยาภรณ์ตระกูลจุลจอมเกล้าตั้งแต่ชั้นจตุตถจุลจอมเกล้า (จ.จ.) จนถึงชั้นทุติยจุลจอมเกล้า ใช้คำนำหน้านามว่า "คุณหญิง" ทั้งหมด โดยมิต้องคำนึงว่าสมรสแล้วหรือไม่ ตั้งแต่วันที่ 3 มีนาคม พ.ศ. 2565 ดังนั้นคำนำหน้านามคุณพรทิพย์จึงถูกเปลี่ยน

**การทำงาน**
คุณพรทิพย์ จาละ ได้รับแต่งตั้งเป็นเลขาธิการคณะกรรมการกฤษฎีกา (นักบริหาร 11) สำนักงานคณะกรรมการกฤษฎีกา สำนักนายกรัฐมนตรี ในปี พ.ศ. 2547 ในรัฐบาลของนาย ทักษิณ ชินวัตร
ในรัฐบาลพลเอกสุรยุทธ์ จุลานนท์ ได้แต่งตั้งคุณพรทิพย์ จาละ เป็นคณะกรรมการธนาคารแห่งประเทศไทย โดยคำแนะนำของรัฐมนตรีว่าการกระทรวงการคลัง ต่อมาในรัฐบาลอภิสิทธิ์ เวชชาชีวะ  ได้แต่งตั้งคุณพรทิพย์ จาละ เป็นคณะกรรมการในศูนย์อำนวยการแก้ไขสถานการณ์ฉุกเฉิน
ต่อมาภายหลังการยึดอำนาจการปกครองของคณะรักษาความสงบแห่งชาติ ในเดือนพฤษภาคม พ.ศ. 2557 ได้แต่งตั้งคุณพรทิพย์ จาละ เป็นสมาชิกสภานิติบัญญัติแห่งชาติ
ในวันที่ 14 มิถุนายน พ.ศ. 2559 ได้รับแต่งตั้งเป็นคณะกรรมการพัฒนาระบบราชการ สำนักงานคณะกรรมการพัฒนาระบบราชการ

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดสมุทรสาคร
หมวดหมู่:คุณหญิง
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลผู้ได้รับรางวัลครุฑทองคำ
หมวดหมู่:ข้าราชการพลเรือนชาวไทย
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.จ.
หมวดหมู่:ผู้ได้รับเหรียญจักรพรรดิมาลา
หมวดหมู่:เลขาธิการคณะกรรมการกฤษฎีกา
หมวดหมู่:กรรมการกฤษฎีกาไทย
หมวดหมู่:ศิษย์เก่าจากมหาวิทยาลัยมิชิแกน
ทานากะ ชินเบ

ทานากะ ชินเบ (田中 新兵衛,2375-11 กรกฎาคม 2406) หนึ่งในสี่มือสังหารชื่อดังแห่งยุค บากูมัตสึ ซึ่งรับใช้ ทาเกจิ ซูอิซัง ผู้นำกลุ่ม ภักดีแห่งโทซะ ที่มีเป้าหมายเพื่อโค่นล้มรัฐบาลเอโดะ และฟื้นฟูพระราชอำนาจขององค์พระจักรพรรดิ
ทานากะฆ่าตัวตายเมื่อวันที่ 11 กรกฎาคม พ.ศ. 2406 ด้วยการกระทำเซ็ปปูกุ 
หมวดหมู่:ผู้ลอบสังหารชาวญี่ปุ่น
สนามกีฬาโอลิมปิกกวางตุ้ง

สนามกีฬาโอลิมปิกกวางตุ้ง (广东奥林匹克体育场) เป็นสนามกีฬาที่ตั้งอยู่ในนครกว่างโจว มณฑลกวางตุ้ง ประเทศจีน เริ่มก่อสร้างในปี ค.ศ. 1998 แล้วเสร็จในปี ค.ศ. 2001
ในปี ค.ศ. 2010 สนามกีฬาแห่งนี้เป็นสนามกีฬาหลักของกีฬาเอเชียนเกมส์ 2010 ที่ประเทศจีนเป็นเจ้าภาพ อย่างไรก็ตามพิธีเปิดและปิดการแข่งขันมิได้จัดที่นี่ แต่จัดที่เกาะไห่ซิงซากลางแม่น้ำซูเจียงแทน

**อ้างอิง**
หมวดหมู่:เอเชียนเกมส์ 2010
หมวดหมู่:สนามกีฬาในประเทศจีน
กวางตุ้ง
หมวดหมู่:สิ่งก่อสร้างในกว่างโจว
หมวดหมู่:กีฬาในมณฑลกวางตุ้ง